Kenelle hankintaopas on tarkoitettu?
Opas on suunnattu julkisen sektorin elintarvike- ja ruokapalveluhankintoja tekeville, ruokapalvelutuottajille sekä hankinta-asiantuntijoille.  Kriteerejä voivat soveltaa myös yksityisen sektorin toimijat hankintoja tehdessään. Opas on hyödyllinen työkalu myös kuntapäättäjille sekä elintarviketuottajille, ja tarjoaa taustatietoa elintarvikkeiden vastuullisuudesta meille kaikille.
fi
Ketkä päivitykseen osallistuivat?
Motiva, Luke ja MMM laativat yhteistyössä ja Luken laatimaan taustatietoon pohjautuen uusien kriteerien luonnokset, jonka jälkeen ne lähetettiin avoimesti kommenteille kaikille elintarvikealan toimijoille. Toimijat ovat osallistuneet laajasti alkuperäisten kriteerien laadintaan vuonna 2017.
fi
Miksi elintarvikkeiden hankintaoppaan päivitysprosessi tehtiin?
Elintarvikeala on kehittynyt nopeasti ja vastuullisuustietoa on aiempaa kattavammin saatavilla. Myös poliittinen tahtotila ja vastuullisuuskeskustelu on edennyt isoin harppauksin. Tästä johtuen kriteerien päivitys on tullut ajankohtaiseksi. Lisäksi haluttiin tuottaa uusia kriteerejä kasvikunnan tuotteiden hankintaan, joita oppaassa ei aiemmin ollut. Päivitystyön tavoitteena on lisätä vastuullisuuskriteerien käyttöä julkisissa hankinnoissa. Lisäksi on varmistettava, että markkinat pystyvät tarjoamaan kriteerien mukaisia tuotteita. Oppaan päivitys on myös osa syksyllä 2020 julkaistua kansallista julkisten hankintojen strategian toimeenpanoa
fi
Mitä oppaalla tavoitellaan?
Suuren volyymin takia julkisilla ruokahankinnoilla voidaan edistää vastuullista ruoantuotantoa ja siksi mahdollisimman kannustavat hankintakriteerit ovat avainasemassa.
fi
Mitä oppaan tuotetietokortit ovat ja miten niitä käytetään?
Tuotetietokortit taustoittavat hankintakriteereitä ja keskeisiä vastuullisuusnäkökulmia kussakin elintarviketuoteryhmässä. Tuotetietokortit pohjautuvat Luonnonvarakeskuksen (Luke) kokoamaan tutkimustietoon eri elintarvikkeiden keskeisistä ympäristövaikutuksista, kuten ilmastovaikutuksista, sekä eläinten hyvinvointikysymyksistä. 

Kortteihin on pyritty kokoamaan tieteellisesti perusteltu ja objektiivinen näkemys ja ne ovat syntyneet vuorovaikutuksessa eri alan tutkijoiden, ministeriön ja Motivan hankinta-asiantuntijoiden kanssa. Tuotetietokortit auttavat syventämään hankkijoiden ja esimerkiksi kuntapäättäjien osaamista ruoan vastuullisuuskysymyksistä ja niitä voi hyödyntää kannustavien hankintatavoitteiden asettamisessa.
fi